CELEX: 62020CN0167
Language: fi
Date: 2020-04-22 00:00:00
Title: Asia C-167/20 P: Valitus, jonka WD on tehnyt 22.4.2020 unionin yleisen tuomioistuimen (seitsemäs jaosto) asiassa T-320/18, WD v. EFSA, 12.2.2020 antamasta tuomiosta

17.8.2020   
            
            
               FI
            
            
               Euroopan unionin virallinen lehti
            
            
               C 271/22
            
         
      Valitus, jonka WD on tehnyt 22.4.2020 unionin yleisen tuomioistuimen (seitsemäs jaosto) asiassa T-320/18, WD v. EFSA, 12.2.2020 antamasta tuomiosta
      (Asia C-167/20 P)
      (2020/C 271/30)
      Oikeudenkäyntikieli: ranska
      
         Asianosaiset
      
      
         Valittaja: WD (edustaja: asianajaja L. Levi)
      
         Muu osapuoli: Euroopan elintarviketurvallisuusviranomainen (EFSA)
      
         Vaatimukset
      
      
                  —
               
               
                  kumotaan unionin yleisen tuomioistuimen 12.2.2020 asiassa T-320/18 antama tuomio
               
            
                  —
               
               
                  sen seurauksena hyväksytään kantajan vaatimukset ensimmäisessä oikeusasteessa ja näin ollen
               
            
                  —
               
               
                  kumotaan EFSAn toiminnanjohtajan työsopimusten tekemiseen toimivaltaisena viranomaisena 14.7.2017 tekemä päätös, josta käy ilmi, että kantaja ei ole vuoden 2017 uudelleenluokittelukierroksella ylennettyjen toimihenkilöiden luettelossa
               
            
                  —
               
               
                  kumotaan työsopimusten tekemiseen toimivaltaisen viranomaisen 9.2.2018 tekemä päätös, jossa se hylkäsi 14.7.2017 tehdystä päätöksestä 10.10.2017 tehdyn valituksen
               
            
                  —
               
               
                  kumotaan EFSAn toiminnanjohtajan työsopimusten tekemiseen toimivaltaisena viranomaisena 9.8.2017 tekemä ja 10.8.2017 tiedoksi annettu päätös kantajan työsopimuksen uusimatta jättämisestä
               
            
                  —
               
               
                  kumotaan työsopimusten tekemiseen toimivaltaisen viranomaisen 12.3.2018 tekemä päätös, jossa se hylkäsi 9.8.2017 tehdystä päätöksestä 10.11.2017 tehdyn valituksen
               
            
                  —
               
               
                  kärsitystä vahingosta määrätään maksettavaksi vahingonkorvausta korkoineen
               
            
                  —
               
               
                  velvoitetaan vastaaja korvaamaan kaikki oikeudenkäyntikulut kahdessa oikeusasteessa
               
            
         Oikeudelliset perusteet ja pääasialliset perustelut
      
      14.7.2017 tehtyä EFSAn päätöstä olla uudelleenluokittelematta kantajaa palkkaluokkaan AST 6 vuoden 2017 uudelleenluokittelukierroksella koskeva ensimmäinen valitusperuste perustuu sovellettavien prosessisääntöjen rikkomiseen ja erityisesti kanneperusteiden tutkittavaksi ottamista koskevien sääntöjen rikkomiseen, perusteluvelvollisuuden noudattamatta jättämiseen ja asiakirja-aineiston huomioon ottamiseen vääristyneellä tavalla. Toinen valitusperuste perustuu sovellettavan sääntelykehyksen (muuta henkilöstöä koskevien palvelussuhteen ehtojen 54 artikla, 22.4.2008 tehty päätös ja 30.6.2010 annettu ohjeasiakirja) rikkomiseen ja todistelua koskevien sääntöjen ja todisteluvelvollisuutta koskevien sääntöjen rikkomiseen.
      9.8.2017 tehtyä EFSAn päätöstä olla uusimatta kantajan sopimusta koskeva ensimmäinen valitusperuste perustuu 8.12.2012 tehdyn päätöksen rikkomiseen. Toinen valitusperuste perustuu huolenpitovelvollisuuden ja 7.3.2017 annetun ohjeen noudattamatta jättämiseen ja asiakirja-aineiston huomioon ottamiseen vääristyneellä tavalla. Kolmas valitusperuste perustuu käsitteiden ilmeinen arviointivirhe ja harkintavallan väärinkäyttö noudattamatta jättämiseen, asiakirja-aineiston huomioon ottamiseen vääristyneellä tavalla ja ja todistelua koskevien sääntöjen noudattamatta jättämiseen.